Dolby Digital (toiselta nimeltään AC-3) on Dolbyn kolmannen sukupolven audion pakkaustekniikka. Se perustuu psykoakustiseen pakkaukseen, joka pakkaa ääniraidan pieneen tilaan ilman ihmiskorvalla havaittavaa heikkenemistä äänenlaadussa. Algoritmi tukee monikanava-audiota, ja yleisimmät muodot ovat 2.0 (stereoääni) ja 5.1 (kuusikanavainen surroundääni.
AC3-ääniraita on käytössä käytännössä kaikissa myytävissä DVD-elokuvissa. Lisäksi sitä käytetään LaserDisc-levyillä sekä DVB- ja HDTV-lähetyksissä. Myös HD DVD- ja Blu-ray-julkaisuista löytyy AC3-ääniraitoja.
Jotta AC3-tiedostoja voi kuunnella tietokoneella, tulee siihen asentaa AC3Filter. Sen avulla toistuvat myös DivX- ja XviD-videotiedostojen AC3-ääniraidat.